stanford-oval/wikipedia huggingface dataset:
Odion Ighalo
Ura > Maajoukkueura

Ighalo edusti Nigeriaa kolmen ottelun verran alle 20-vuotiaiden MM-kilpailuissa 2009. Hän debytoi Nigerian jalkapallomaajoukkueessa maaliskuussa 2015 ystävyysottelussa Ugandaa vastaan. Avausmaalinsa hän teki kolmannessa maaottelussaan, kesäkuussa 2015 Tšadia vastaan. Hän pelasi Nigerian kaikissa kolmessa ottelussa MM-kilpailuissa 2018. Hän pelasi Nigerian kaikissa otteluissa myös sen voittaessa Afrikan-mestaruuskilpailuissa pronssia 2019. Hän teki ainoan maalin 1–0-voittoon päättyneessä mitaliottelussa Tunisiaa vastaan, ja voitti turnauksen maalintekijätilaston viidellä maalillaan.
Love Child

| Love Child The Supremes |
| --- | --- | --- |

Studioalbumin tiedot
 Julkaistu: marraskuu 1968
 Tyylilaji: pop, rhythm and blues
 Kesto: 31.37
 Levy-yhtiö: Motown
Listasijoitukset
  Billboard 200: 14.  Top R&B Albums: 3.
The Supremesin muut julkaisut
| Diana Ross & the Supremes Join The Temptations 1968 | Love Child 1968 | TCB 1968 |
Singlet albumilta Love Child
 ”Some Things You Never Get Used To” Julkaistu: 21. toukokuuta 1968  ”Love Child” Julkaistu: 30. syyskuuta 1968
Love Child on yhdysvaltalaisen tyttöbändin The Supremesin viidestoista studioalbumi, jonka Motown julkaisi marraskuussa 1968. Albumi oli yhtyeen ensimmäinen, joka ei sisältänyt yhtäkään Holland–Dozier–Holland-tuotantotiimin tekemää tai tuottamaa kappaletta.
Albumi sijoittui Billboard 200 -albumilistan sijalle 14. ja Billboardin Top R&B Albums -albumilistan sijalle 3.
Kappaleet > A-puoli

Love Child (Pam Sawyer, R. Dean Taylor, Frank Wilson, Deke Richards) – 2.58
Keep an Eye (Nickolas Ashford, Valerie Simpson) – 3.08
How Long Has That Evening Train Been Gone (Sawyer, Wilson) – 2.48
Does Your Mama Know About Me (Tom Baird, Tommy Chong) – 2.54
Honey Bee (Keep on Stinging Me) (Janie Bradford, Debbie Dean, Richards) – 2.22
Some Things You Never Get Used To (Ashford, Simpson) – 2.25
Kappaleet > B-puoli

He’s My Sunny Boy (Smokey Robinson) – 2.22
You’ve Been So Wonderful to Me (Anna Gordy Gaye, George Gordy, Allen Story) – 2.34
(Don’t Break These) Chains of Love (George Beauchamp, Harvey Fuqua, Johnny Bristol) – 2.25
You Ain’t Livin’ Till You’re Lovin’ (Ashford, Simpson) – 2.44
I’ll Set You Free (Gwen Fuqua, B. Gordy, Ivy Jo Hunter, Renee Tener) – 2.40
Can’t Shake It Loose (Sidney Barnes, George Clinton, Joanne Jackson, Rose Marie McCoy) – 2.09
Arvostelut

AllMusic:
Lola Tung

| Lola Tung |
| --- | --- |
 Lola Tung vuonna 2022.
Henkilötiedot
Syntynyt: 2002 tai 2003 New York, New York, Yhdysvallat
Ammatti:  näyttelijä
Näyttelijä
Aktiivisena:  2021–
Merkittävät roolit:  The Summer I Turned Pretty
Aiheesta muualla
IMDb 
Lola Tung (s. 2002 tai 2003 New York, New York) on yhdysvaltalainen näyttelijä, joka esittää pääosaa televisiosarjassa The Summer I Turned Pretty. Rooli on hänen ensimmäisensä.
Lapsuus

Tung syntyi ja kasvoi New Yorkissa. Hänen äitinsä on ruotsalais-kiinalaista syntyperää ja hänen isänsä on kotoisin Itä-Euroopasta. Tung kiinnostui näyttelemisestä esitettyään Tinamiestä koulunsa Ihmemaa Oz -aiheisessa näytelmässä.
Tung on valmistunut Manhattanilla sijaitsevasta, esittävään taiteeseen erikoistuneesta Fiorello H. LaGuardia High Schoolista. Hän jatkaa opintojaan pittsburghilaisessa Carnegie Mellon -yliopistossa. Tung suoritti ensimmäisen vuoden opintonsa vuonna 2021, mutta pitää opiskelusta taukoa The Summer I Turned Pretty -televisiosarjan kuvausten ajan.
Ura

Tungin ensimmäinen rooli oli pääosa vuonna 2022 alkaneessa televisiosarjassa The Summer I Turned Pretty, jossa hän esittää Isabel ”Belly” Conklinia. Hän tuli valituksi rooliin osallistuttuaan sarjan koe-esiintymiseen managerinsa suosituksesta vuoden 2021 alussa, eli melkein heti yliopiston aloitettuaan. Tungin valintaan vaikuttivat hänen amerikanaasialaiset sukujuurensa. Televisiosarjan pohjana käytetyn kirjasarjan kirjoittanut Jenny Han halusi pääosan esittäjäksi juuri aasialaistaustaisen henkilön, kuten hänen toiseen kirjasarjaansa pohjautuvassa To All the Boys -elokuvasarjassakin oli ollut.
Filmografia

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Muuta |
| --- | --- | --- | --- | --- |
| 2022– | The Summer I Turned Pretty | The Summer I Turned Pretty | Isabel ”Belly” Conklin | pääosa |
Aiheesta muualla

Lola Tung Internet Movie Databasessa. (englanniksi)
Liassine Cadamuro

| 0 | 1 | 2 |
| --- | --- | --- |

Henkilötiedot
Koko nimi: Liassine Cadamuro-Bentaïba
Syntymäaika: 5. maaliskuuta 1988 (ikä 36)
Syntymäpaikka: Toulouse, Ranska
Pelipaikka: laitapuolustaja
Pituus: 188 senttimetriä
Junioriseurat
2003–2005:  Sochaux
Seurat
| Vuodet | Seura | O (M) |
| 2005–2008 2008–2011 2011–2015 2014 2014–2015 2016–2017 2017–2018 2018–2019 2019 |  Sochaux B  Real Sociedad B  Real Sociedad →  Mallorca →  Osasuna  Servette  Nîmes  Gimnàstic  Concordia Chiajna | 18 (0) 80 (3) 27 (0) 8 (0) |
Maajoukkue
| 2012– |  Algeria | 15 (1) |
 Seurajoukkueuran tilastot kattavat vain kansalliset sarjat, päivitetty 10. kesäkuuta 2014.  Maajoukkueuran tilastot päivitetty 12. marraskuuta 2019.
Liassine Cadamuro-Bentaïba (arab. لياسين كادامورو بطيبة‎, s. 5. maaliskuuta 1988 Toulouse, Ranska) on algerialainen jalkapalloilija. Laitapuolustajana pelaava Cadamuro on pelannut Ranskan, Espanjan, Sveitsin ja Romanian sarjoissa.
Ura

Cadamuro pelasi juniorivuotensa Ranskassa Sochaux'ssa. Sittemmin hän siirtyi pelaamaan joukkueen reserviin Championnat de France amateur eli neljänneksi korkeimmalle tasolle.
Kesällä 2008 Cadamuro siirtyi Espanjaan ja Real Sociedadiin, mutta pelasi aluksi joukkueen reservissä kolme kautta, kunnes joukkueen valmentaja Philippe Montanier nosti hänet edustukseen kaudelle 2011–2012. Cadamuro pelasikin avausottelunsa 10. syyskuuta 2011 FC Barcelonaa vastaan.
Maajoukkueura

Cadamuro sai ensimmäisen maajoukkuekutsun Algerian maajoukkueeseen 10. helmikuuta 2012 vuoden 2013 Afrikan-mestaruuskisojen karsintaotteluun Gambiaa vastaan. Cadamuro pelasi myös Algerian avauskokoonpanossa.
Maajoukkueura > Afrikan-mestaruuskisat 2013

Cadamuro pelasi ensimmäiset arvokisansa 2013 Afrikan-mestaruuskisoissa. Hän pelasi turnauksessa yhden ottelun oltuaan avauksessa Tunisiaa vastaan. Algerian kisat päättyivät alkulohkoon.
Maajoukkueura > MM-kisat 2014

Cadamuro valittiin Algerian joukkueeseen vuoden 2014 MM-kilpailuihin. Hän ei pelannut kisoissa otteluakaan, mutta sai vaihtopelaajana keltaisen kortin alkulohkon ottelussa Venäjää vastaan. Algerian kisat päättyivät neljännesvälieriin.
Aiheesta muualla

Worldfootball (englanniksi)
Algerian joukkue – Jalkapallon AM-kilpailut 2013
1 Doukha |
2 Mostefa |
3 Cadamuro |
4 Belkalem |
5 Halliche |
6 Mesbah |
7 Boudebouz |
8 Lacen |
9 Slimani |
10 Feghouli |
11 Bouazza |
12 Medjani |
13 Aoudia |
14 Kadir |
15 Soudani |
16 Si Mohamed |
17 Guedioura |
18 Lemmouchia |
19 Bezzaz |
20 Tedjar |
21 Ghoulam |
22 Rial |
23 M'Bolhi |
Valmentaja Halilhodžić
Algerian joukkue – Jalkapallon MM-kilpailut 2014
1 Si Mohamed |
2 Bougherra |
3 Ghoulam |
4 Belkalem |
5 Halliche |
6 Mesbah |
7 Yebda |
8 Lacen |
9 Ghilas |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Zemmamouche |
17 Cadamuro |
18 Djabou |
19 Taïder |
20 Mandi |
21 Mahrez |
22 Mostefa |
23 M'Bolhi |
Valmentaja Halilhodžić
Algerian joukkue – Jalkapallon AM-kilpailut 2015
1 Doukha |
2 Bougherra |
3 Ghoulam |
4 Cadamuro |
5 Halliche |
6 Mesbah |
7 Mahrez |
8 Lacen |
9 Belfodil |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Si Mohamed |
17 Kadir |
18 Djabou |
19 Taïder |
20 Mandi |
21 Kashi |
22 Zeffane |
23 M'Bolhi |
Valmentaja Gourcuff
Algerian joukkue – Jalkapallon AM-kilpailut 2017
1 Rahmani |
2 Mandi |
3 Ghoulam |
4 Cadamuro |
5 Belkaroui |
6 Mesbah |
7 Mahrez |
8 Bennacer |
9 Hanni |
10 Bentaleb |
11 Brahimi |
12 Benyahia |
13 Slimani |
14 Bounedjah |
15 Soudani |
16 Asselah |
17 Guedioura |
18 Ghezzal |
19 Abeid |
20 Belkhiter |
21 Bensebaini |
22 Meftah |
23 M'Bolhi |
Valmentaja Leekens
Pakotie

Pakotie tarkoittaa seuraavia:
Pakotie, yhdysvaltalainen elokuva vuodelta 1972
Pakotie, yhdysvaltalainen elokuva vuodelta 1976
Pakotie, yhdysvaltalainen elokuva vuodelta 1994
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pakotie”, voi hakea sivunnimihaulla, laajalla sivunnimihaulla tai tekstihaulla.
Paha matka

Paha matka (bad trip, huono trippi) on yleensä hallusinogeenisten päihteiden kuten LSD:n, salvian, dekstrometorfaanin, fensyklidiinin, meskaliinin, psilosybiinisienten, kannabiksen, hulluruohojen tai dimetyylitryptamiinin käytön joskus laukaisema negatiivinen kokemus. Siitä voidaan kuitenkin puhua monien eri päihteiden, jopa alkoholin tai ekstaasin käytön yhteydessä.
Siihen voi sisältyä masennusta, pelkoja, vainoharhaisuutta, paniikkia, sekavuustila, pahoinvointia ja kehon ylikuumenemista. Paha matka saattaa kestää pidempään kuin varsinainen päihtymys ja voi myöhemmin lisätä jopa skitsofreenistyyppisen mielenterveyshäiriön riskiä. Toisaalta käyttäjät kuvaavat, että myös epämukava psykedeelimatka voi olla mielenkiintoinen mahdollisuus tutustua itseen paremmin.
Aiheesta muualla

Psychedelic Harm Reduction (Arkistoitu – Internet Archive) Multidisciplinary Association for Psychedelic Studies -yhdistyksen haittojenvähentämisvalistusta.
Psychedelic Crisis FAQ: Helping someone through a bad trip, psychic crisis, or spiritual crisis - Erowid
Crisis Intervention in Situations Related to Unsupervised Use of Psychedelics (Arkistoitu – Internet Archive) -   Stanislav Grof, M.D.
The Psychedelic crisis (bad trip) artikkeli Drugs-forum yhteisön wikissä.
Psychedelic Harm Reduction and Policy luento Psychedelic Science in the 21st Century konferenssista vuodelta 2010.
Psychedelics in the Psychiatric ER - Julie Holland, M.D. luento Psychedelic Science in the 21st Century konferenssista vuodelta 2010.
Trauma tyhjästä - Ihmiset voivat traumatisoitua omista harhoistaan Jani Kaaro 22.10.2014 Tiede.fi
Paha Poskijärvi

| Paha Poskijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°17′04″N, 24°49′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Poskijärveen 
Järvinumero:  35.627.1.024
Mittaustietoja
Pinnankorkeus:  119,6 m  
Rantaviiva:  0,58 km  
Pinta-ala:  1,66 ha  
Saaria:  ei saaria 
 fiPaha Poskijärvi 
Paha Poskijärvi  on Keski-Suomessa Keuruulla Myllyperän kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,7 hehtaaria ja se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 600 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) se kuuluu.
Paha Kaksonen

| Paha Kaksonen> Tiedot |
| --- | --- |
Toiminnassa:  2004–
Tyylilaji:  Stadionpunk, rock
Kotipaikka:  Jyväskylä
Laulukieli:  Suomi
Jäsenet:  Hässi   Otto J   T. Müller   Pectus  
Levy-yhtiö:  Fan Records  
Aiheesta muualla
www.pahakaksonen.com
Infobox OKNimi-testi OK: 
Paha Kaksonen on jyväskyläläinen vuonna 2004 perustettu rockyhtye. Yhtye on luonnehtinut musiikkiaan stadionpunkiksi, koska siinä yhdistyvät ilmaisullisesti punkin rosoisuus ja stadion rockin mahtipontisuus ja pullistelu. Pahan Kaksosen musiikillisia esikuvia edustavat muun muassa AC/DC, Turbonegro, Motörhead ja Danko Jones. Sanoituksissaan yhtye on kertonut vannovansa hedonismin nimiin rock'n'rollin parhaiden perinteiden mukaisesti.
Pahan Kaksosen debyyttialbumi Paha Kaksonen ilmestyi maaliskuussa 2006. Levyn julkaisi jyväskyläläinen Fan Records. Jakelusta ja promootiosta huolehti Playground Music Scandinavia. Levyltä löytyvät muun muassa kappaleet "Naula päähän", "Taksi alle ja Tavastialle" ja "Paha kaksonen".
Yhtyeen jäsenten taustalta löytyvät muun muassa yhtyeet Markan Kone, Cerubi, Brutaali Magneetti ja Suuret suljetut Purppurasilmät. Valtaosa soittajista kuuluu myös jyväskyläläiseen AC/DC-tribuuttiyhtyeeseen Dirty Deeds Indeed.
Yhtyeen toinen albumi Kovaa hyvä tulee ilmestyi Playground Music Scandinavian jakelemana 14. toukokuuta 2008. Kovaa hyvä tulee sijoittui Rumban vuoden 2008 lukijaäänestyksessä Vuoden kotimainen albumi -sarjassa sijalle 10, jaettuna Apulannan Kuution kanssa. Vuoden kotimainen bändi -sarjassa sijoitus oli 17.
Paha Kaksonen julkaisi kolmannen albuminsa Hekumania lokakuussa 2011. Levy äänitettiin ja miksattiin maalis–huhtikuussa 2011.
Tammikuussa 2013 ilmestyi vain digitaalisesti julkaistu Lisco Inferno -ep . 13. syyskuuta 2013 julkaistiin puolestaan "Väärän kuninkaan häät" -digisingle, jonka sanottiin ennakoiva vuonna 2014 julkaistavaa neljättä albumia.
Omaa uutta materiaalia sisältävää albumia Paha Kaksonen ei kuitenkaan vuonna 2014 tehnyt. Sen sijaan julkaistiin kaksi äänitettä, joilla juhlistettiin yhtyeen 10-vuotista taivalta. Toukokuussa tullut Syrjähyppyjä vol. 1 -ep sisältää neljä suomalaisen rockin historiasta poimittua coverbiisiä yhtyeiltä Keba, Popeda, Gasoline Girls And Petrol Boys ja Rajuilma. Lokakuussa ilmestynyt Syrjähyppyjä vol. 2 -levy tarjoaa akustisia versioita yhtyeen aiemmin levytetystä tuotannosta. Musiikillisesti albumi on nimensä mukaisesti syrjähyppy muun muassa countryn ja folkpunkin pariin.
Pahan Kaksosen neljäs uutta materiaalia sisältävä studioalbumi Kovaäänisten naisten kukkula ilmestyi huhtikuussa 2016.
Syyskuussa 2016 Paha Kaksonen teki jyväskyläläisen Rajuilma-yhtyeen solistina tunnetun Rauno "Rane" Rautiaisen kanssa yhteiskeikan Jyväskylän Tanssisali Lutakossa otsakkeella Paha Kaksonen feat. Rane Rautiainen plays Rajuilma. Tuon esiintymisen jälkeen Paha Kaksonen ja Rautiainen päättivät alkaa tehdä musiikkia yhdessä. Ensimmäinen Pahan Kaksosen ja Rautiaisen yhteissingle "Syökää, juokaa, naikaa" julkaistiin helmikuussa 2017. Kokopitkä albumi Rane Rautiainen & Paha Kaksonen ilmestyi lokakuussa 2018.
Jäsenet

Hässi: laulu ja kitara
Otto J: laulu ja kitara
T. Müller: rummut ja taustalaulu
Pectus: basso ja taustalaulu
Diskografia

Käy päälle hullun lailla (ep, 2005)
Paha Kaksonen (albumi, 2006)
Kovaa hyvä tulee (albumi, 2008)
Puhun ja pussaan (single, 2009)
Hekumania (albumi, 2011)
Lisco Inferno (ep, 2013)
Väärän kuninkaan häät (single, 2013)
Syrjähyppyjä vol. 1 (cover-ep, 9.5.2014)
Syrjähyppyjä vol. 2 (albumi, 10.10.2014)
Kovaäänisten naisten kukkula (albumi, 2016)
Syökää, juokaa, naikaa (feat. Rane Rautiainen, single, 2017)
Turha sota (feat. Rane Rautiainen, ep, 2018)
Rane Rautiainen & Paha Kaksonen (feat. Rane Rautiainen, albumi, 2018)
Vanhan kehnon kehtolauluja (feat. Rane Rautiainen, albumi, 2020)
Viimeinen virhe (feat. Rane Rautiainen, minialbumi, 2021)
Yön pimeä syli (feat. Rane Rautiainen, single, 2021)
Viimeinen mies pystyssä (feat. Rane Rautiainen, ep, 2023)
Lakisin kirjeet

Lakisin kirje nro 3.
Kirje nro 3 kääntöpuoli.
Lakisin kirjeet ovat joukko Lakisin rautakautisesta kaupungista muinaisesta Juudan kuningaskunnasta nykyisestä Israelista löydettyjä ostrakoneille tehtyjä heprealaisia tekstejä. Tekstit ovat kirjeenvaihtoa Lakisin kaupungin komentajan Jausin ja toisen Juudan hallussa olleen linnoituksen komentajan Hosajan väillä babylonialaissodan aikana vuosina 588–586 eaa.
Kirjeet löydettiin 1930-luvulla Tell el-Duwērin rauniokummun kaivauksissa. Nykyisin kirjeitä on Lontoossa British Museumilla, Lontoon arkeologisella instituutilla, sekä Rockefeller Museumilla Jerusalemissa
Lakis

Lakisin kirjeet ovat yksi tärkeimmistä heprealaisista tekstilöydöistä rautakaudelta. Lakis oli Jerusalemin jälkeen Juudan kuningaskunnan merkittävin ja suurin kaupunki. Lakisin rauniokumpu eli Tell el-Duwēr sijaitsee rannikkotasangon ja Juudan vuoriston välisellä niin sanotulla Sefelan alueella noin 30 km Välimeren rannikosta itään. Ennen Jerusalemin laajentumista 700-luvun loppupuolella eaa. Lakis saattoi olla jopa vauraampi ja suurempi kuin Jerusalem. Lakisin merkityksestä kertoo, että sen valloitus vuonna 701 eaa. on kuvattu yksityiskohtaisesti assyrialaisessa reliefissä eli kohokuvassa, joka löydettiin Niniven palatsista. Assyrialaisten näkökulmasta käsin Lakisin valloitus oli merkittävä tapahtuma. Valloituksestaan huolimatta Lakis kuitenkin palautui osaksi Juudan kuningaskuntaa 600-luvun aikana eaa. Tämän puolesta puhuvat muun muassa Lakisin kirjeet, jotka ajoitetaan Juudan kuningaskunnan loppuhetkiin.
Kirjeet

Lakisin kirjeet sisältävät Lakisin kaupungin komentajan Jausin ja toisen Juudan hallussa olleen linnoituksen komentajan Hosajan (tai Hosajahun) välistä kirjeenvaihtoa babylonialaissodan ajalta. Juuda oli kapinoinut Babyloniaa vastaan, jonka seurauksena Babylonia hyökkäsi Juudaan palauttaakseen sen valtansa alle (ks. 2. Kun. 25:1–21). Vain Hosajan Jausille lähettämiä kirjeitä on säilynyt. Hosajan hallitsema linnoitus sijaitsi lähellä Lakisia ja Asekaa, koska kirjeen nro 4 mukaan sieltä voitiin nähdä sekä Lakisin että Asekan valomerkit. Useat tutkijat ovat esittäneet, että kyseessä on Maresa, mistä näkisi hyvin sekä 6 km päässä sijainneen Lakisin että 12 km päässä sijainneen Asekan valomerkit. Kirjeenvaihto voidaan ajoittaa Juudan viimeisille vuosille 588–586 eaa., eli ajalle jolloin Babylonian armeija hyökkäsi maahan. Kirje nro 4 antaa ymmärtää, että Asekan kaupunki oli juuri valloitettu, koska sen valomerkkiä ei enää näkynyt. Lakisin kirjeenvaihto tarjoaa siten ainutlaatuisen aikalaislähteen Juudan viimeisien vuosien tapahtumiin ennen Jerusalemin valloitusta. Kirjeiden lähettämisjärjestys ei ole tiedossa, vaan numerot perustuvat arkistointijärjestykseen. On todennäköistä, että vain pieni osa kirjeenvaihdosta on säilynyt.
Kirjeet löydettiin Tell el-Duwērin rauniokummun arkeologisissa kaivauksissa 1930-luvulla. Suurin osa teksteistä löytyi kaupunginportin yhteydessä olevan rakennuksen huoneesta. Kaupunginportilla onkin usein sijainnut sotilaiden käytössä olleita rakennuksia, koska kaupunginportti oli kaupungin puolustuksen kannalta keskeinen. Kaupungin komentajan toimisto, jossa kirjeitä pidettiin, on ilmeisesti sijainnut portilla.
Lakisin kirjeitä säilytetään nykyisin  Lontoossa British Museumilla ja Lontoon arkeologisella instituutilla, sekä Rockefeller Museumilla Jerusalemissa.
Kirjeiden teksti

Lakisin kirjeet on kirjoitettu musteella ostrakoneille eli rikkoutuneille ruukunpalasille. Niistä suurin osa on yksipuolisia, mutta joidenkin teksti jatkuu myös kääntöpuolelle. Kirjeiden ohella Lakisista on löydetty hallinnollisia dokumentteja, kuten nimilistoja sekä ruukkuihin tehtyjä merkintöjä elintarvikkeista. Tässä käännetään vain merkittävimmät kirjeet Jausin ja Hosajan sotakirjeenvaihdosta. Kääntämättä jätetään huonosti säilyneitä sekä hallinnollisia kirjeitä, joiden sisältö koostuu pääasiassa nimistä tai maksuista.
Kirjeiden teksti > Lakisin kirje nro 2

Kirje on ilmeisesti kokonaan säilynyt, koska viimeisen rivin jälkeen on nähtävillä tyhjää tilaa, joka on jäänyt käyttämättä. Tästä huolimatta kahden viimeisen rivin sisältö on epäselvä. Se mahdollisesti liittyy Jausin ja Hosajan väliseen aikaisempaan kirjeenvaihtoon tai muihin molemien tuntemiin tapahtumiin, mutta lauseet ovat lyhyitä ja monitulkintaisia. Kirje saattaa olla osa sota-ajan päivittäistä kirjeenvaihtoa, jota on käyty, vaikka varsinaista uutta sanottavaa ei olisikaan. Suurin osa kirjeestä koostuu kohteliaisuuksista eikä se sisällä varsinaista sanomaa. Kirjeellä on mahdollisesti vain haluttu viestittää, että kaikki on toistaiseksi kunnossa ja että mitään uutta mainittavaa sotatilanteesta ei ole. Vaihtohtoisesti kirjeen päättävä lause ”Sano mitä et tiedä!” liittyy johonkin ongelmaan, jonka vuoksi Hosaja pyytää Jausia kysymään, mikä on jää nyt epäselväksi.
»
Herralleni Jausille, antakoon Jahve herrani kuulla rauhallisia
uutisia jo tänään ja joka päivä.
Eikö palvelijasi ole vain (kuin viheliäinen) koira, ja silti sinä muistat
häntä? Asettakoon Jahve sinut etusijalle!
Sano (kysy?) mitä et tiedä!
»
”Herralleni” viittaa Jausiin. Rauhallisia voidaan kääntää myös ”rauhan”, ”hyviä”. Vrt. Lakisin kirje nro 3. Kirjoittaja Hosaja viittaa usein itseensä Jausin palvelijana. Tämä ei välttämättä kerro alempiarvoisesta asemasta, vaan se on kohteliaisuusmuoto. Koko kirjeenvaihdon perusteella on kuitenkin syytä olettaa, että Jaus oli korkea-arvoisempi komentaja kuin Hosaja. ”Koira” on ilmeisesti tyypillinen tapa ilmaista nöyryyttä (vrt Lakisin teksti nro 5 ja 6). Etusijalle on kirjaimellisesti ”tehdä esikoiseksi”. Joidenkin tutkijoiden mukaan kyseessä on kirjoitusvirhe. Viimeinen lause on ”sano mitä et tiedä” tai ”kysy mitä et tiedä!” tai ”sano minulle mitä et tiedä (niin kerron)”. Lauseen merkitys on epäselvä.
Kirjeiden teksti > Lakisin kirje nro 3

Tyypillisten kohteliaisuuksien lisäksi kirjeessä on kolme erillistä asiaa. Hosaja on loukkaantunut siitä, että Jaus on aikaisemmassa kirjeessä epäillyt hänen lukutaitoansa. Kirje paljastaa siten, että vain osa komentajista osasi lukea. Samalla se kuitenkin myös kertoo, ettei yläluokan tai korkea-arvoisten sotilaiden lukutaito ollut harvinaista Juudan valtakunnan loppuvaiheessa.
Kirjeen toinen asia liittyy Juudan sotapäällikön Konajan matkaan Egyptiin. Vaikka kirje ei ole asiasta täysin yksiselitteinen, armeijan komentajan matka Egyptiin oli ehkä yritys saada apua Egyptiltä sodassa Babyloniaa vastaan. Kirje ei paljasta miten yrityksessä kävi.
Lopuksi kirjeessä viitataan toiseen kirjeeseen, joka sisältää nimeämättömän profeetan varoituksen. Kyseessä on ilmeisesti hovissa toiminut tunnettu profeetta, jonka vastaanottaja on ilman muuta tiennyt nimeäkin mainitsematta. Profeetan kirje ei ole säilynyt, vaikka se on ilmeisesti lähetetty säilyneen kirjeen mukana.
»
Palvelijasi Hosaja lähettää herralleni Jausille viestin
Antakoon Jahve herrani kuulla rauhallisia ja hyviä uutisia.
Avaa  palvelijasi silmät (ymmärtämään) kirjettä, jonka lähetit
palvelijallesi eilen illalla.
Palvelijasi sydäntä on painanut aina siitä lähtien kun lähetit palvelijallesi  (kirjeen missä) herrani sanoi: ”Et osaa lukea kirjeitä!”. Niin totta kuin Jahve elää, onko kenenkään koskaan tarvinnut lukea minulle kirjettä?  Sillä luettuani jokaisen kirjeen, joka minulle saapuu, voin toistaa myöhemmin yksityiskohtaisesti.
Palvelijallesi on kerrottu,  että armeijan komentaja Konaja Elnatanin poika on mennyt Egyptiin.
Kääntöpuoli:

ja että hän lähetti komentaja Hodavajan, Ahijahun pojan, miehineen noutamaan sieltä.
Tobijan kuninkaan palvelijan varoituskirjeen, jonka Sallum, Jaddun poika, sai profeetalta, palve[li]jasi lähettää (tässä) herralleni.
»
Kohdassa ”voin toistaa myöhemmin yksityiskohtaisesti” teksti on kohdin huonosti säilynyt ja epäselvä. Kohdassa ”noutamaan sieltä” teksti on selvä eikä näyttäisi katkeavan, mutta lause näyttää jäävän kesken, sillä tekstistä ei ilmene mitä tai ketä on lähdetty noutamaan. ”Varoituskirjettä” on kirjaimellisesti ”kirjettä jossa sanotaan ’Varo!’”. Sanassa ”palve[li]jasi” puuttuu kirjain mutta kyseessä lienee kirjoitusvirhe.